Posibile parteneriate romano-ungare pentru dezvoltarea infrastructurii rutiere

20 iulie 2010
In cadrul vizitei oficiale in Budapesta, Elena Udrea, ministrul dezvoltarii regionale si turismului, s-a intalnit cu prim-ministrul Viktor Orban si cu vice-prim-ministrul Semjen Zsolt.

Pe langa discutiile axate pe relatiile de buna vecinatate dintre cele doua state, oficialii au apreciat sustinerea unor proiecte comune la nivelul Uniunii Europene, prin intensificarea cooperarii pentru accesarea fondurilor europene disponibile prin Programul de Cooperare Transfrontaliera Ungaria-Romania, in special pentru dezvoltarea infrastructurii rutiere. In ceea ce priveste Strategia Dunarii, se va pune un deosebit accent pe imbunatatirea relatiilor economice intre cele doua state, prin realizarea unui coridor dunarean de transport intre Bucuresti si Budapesta si facilitarea accesului Ungariei la Marea Neagra. 

